
TEHNISKIE NOTEIKUMI
gājēju pārejas būvprojekta izstrādei
Tehniskie noteikumi izdoti: Olaines novada pašvaldība, reģ. Nr. 90000024332, Zemgales iela 33, Olaine, Olaines nov., LV-2114. Izdoti būvniecības lietā Nr. GNR-928615-2552.
Objekta nosaukums adrese: Gājēju pārejas izveide Medemciema ielā pie Vijoļu ielas, Medemciemā, Olaines pag, Olaines nov. Zemes vienība ar kadastra apzīmējumu 80800022112.
Projektēšanas prasības un sevišķie noteikumi:
1. Būvprojektu izstrādāt saskaņā ar vietējās pašvaldības teritorijas plānojumu, būvniecību reglamentējošajiem normatīvajiem aktiem un tehniskajām prasībām, tai skaitā Ministru kabineta 2019. gada 15. janvāra noteikumiem Nr. 41 "Noteikumi par valsts un pašvaldību autoceļu un ielu būvniecības kvalitātes vispārīgajām prasībām" un Ministru kabineta 2014. gada 14. oktobra noteikumu Nr. 633 "Autoceļu un ielu būvnoteikumi". 
1. Ievērot aktuālo ceļu projektēšanai pakārtoto standartu prasības.
1. Būvprojektu izstrādā būvkomersantu reģistrā ceļu projektēšanas jomā reģistrēta persona.
3. Būvprojektā norādīt kvalitātes prasības un specifikācijas ielas izbūvei. Ja būvprojektā tiek lietotas atsauces uz VSIA "Latvijas Valsts ceļi" izstrādātajām aktuālajām autoceļu specifikācijām, tad terminus lietot atbilstoši specifikācijās noteiktajam.
1. Brauktuves un stāvvietu parametrus un segas konstrukciju izvēlēties atbilstoši paredzamam transporta sastāvam un kustības intensitātei.
1. Projektā norādīt projektējamo ielu kategorijas un sarkano līniju platumus atbilstoši vietējās pašvaldības novada teritorijas plānojumā noteiktajam.
1. Plānojot satiksmes organizācijas tehnisko līdzekļu uzstādīšanu, būvprojektā plāna lapās uzrādīt ceļa zīmju izmēra grupas, gaismu atstarojošās virsmas klases, visas esošās ceļa zīmes (to numurus, izmēra grupas un teksta saturu) un ceļa horizontālos apzīmējumus (to numurus, garumus), kas tieši ietekmē satiksmes organizāciju projektējamā objektā un pie tā.
1. Ceļa zīmes uzstādīt ārpus gājēju ietvju un velosipēdu ceļu brīvtelpas.
8. Jaunas nobrauktuves un krustojumus paredzēt vismaz 20 m no krustojuma robežām (noapaļojuma rādiusa beigas) vai tieši tam pretī. Ceļa pievienojuma mezglu projektēt atbilstoši LVS 190-3 "Vienlīmeņa ceļu mezgli" prasībām, ceļa pievienojuma parametrus un segas konstrukciju izvēlēties atbilstoši paredzamam transporta sastāvam un kustības intensitātei.
1. Gājēju un velosipēdu ceļu risinājumus paredzēt atbilstoši standarta LVS 190-9 “Velosatiksme” prasībām.
1. Nodrošināt virszemes ūdens novadi no ielas brauktuves, ietvēm un stāvlaukumiem, neapgrūtināt virsmas ūdens novadi no esošajiem pievedceļiem un krustojumiem. Būvprojektā uzrādīt ūdens novades principiālos risinājumus.
1. Apgaismojumu, ja tāds tiks paredzēts, projektēt atbilstoši: “Ieteikumi ceļu projektēšanai. Ceļu apgaismojums”.
1. Apgaismojuma balsti nedrīkst aizsegt satiksmes organizācijas tehniskos līdzekļus, kā arī pasliktināt to redzamību un uztveršanu.
1. Ievērot vides pieejamības prasības. Skatīt Vadlīnijas būvnormatīvu piemērošanai attiecībā uz vides pieejamību personām ar funkcionāliem traucējumiem.
1. Izvērtēt ceļu drošības audita nepieciešamību saskaņā ar Ministru kabineta 2008. gada 25. novembra noteikumu Nr. 972 "Ceļu drošības audita noteikumi" prasībām.
1. Izstrādāto būvprojektu saskaņot ar VSIA "Latvijas Valsts ceļi" būvniecības informācijas sistēmā www.bis.gov.lv.
Būvniecības uzsākšanas un veikšanas prasības:
1. Veicot būvdarbus uz autoceļa un ielas brauktuves, izpildīt Ministru kabineta 2001. gada 2. oktobra noteikumu Nr. 421 “Noteikumi par darba vietu aprīkošanu uz ceļiem” prasības.
2. Saņemt VSIA "Latvijas Valsts ceļi" atzinumu, to pieprasīt būvniecības informācijas sistēmā www.bis.gov.lv. 
3. Ja objektu vai tā daļu pieņem ekspluatācijā ziemā, labiekārtošanas darbus (piemēram, teritorijas apzaļumošanu, koku, krūmu stādīšanu) var veikt minētajiem darbiem labvēlīgā sezonā, bet tie jāpabeidz līdz attiecīgā gada 1. jūnijam. 
4. Ja objektu vai tā daļu pieņem ekspluatācijā ziemā, labiekārtošanas darbus (piemēram, teritorijas apzaļumošanu, koku, krūmu stādīšanu) var veikt minētajiem darbiem labvēlīgā sezonā, bet tie jāpabeidz līdz attiecīgā gada 1. jūnijam. 
5. Tehniskie noteikumi ir derīgi piecus gadus.

Tehniskie noteikumi izdoti pamatojoties uz :
1. Tehnisko noteikumu pieprasījumu Nr. BIS-BV-6.18-2026-11651.
2. Likuma "Par autoceļiem" 7. panta trešo daļu, 18. panta pirmo, trešo un ceturto daļu.
3. Ceļu satiksmes likuma 7. pantu un 38. panta otro daļu.

